Charles Gounod

De Charles Gounod, gebuer de 17. Juni 1818 zu Paräis, a gestuerwen den 18. Oktober 1893 zu Saint-Cloud, war e franséische Komponist.

 Biographie 
De Charles-François Gounod war de Jong vum Moler François-Louis Gounod. Nodeem hie säi Kolléisch am Lycée Saint-Louis fäerdeg hat, huet hie beim Antoine Reicha an dunn um Conservatoire de Paris, beim Jacques Fromental Halévy Harmonie a beim Jean-François Lesueur Kompositioun studéiert. 1839 huet hien de Grand Prix de Rome fir seng Kantat Fernand kritt. Hien huet vu sengem Openthalt an der Villa Médicis profitéiert fir besonnesch seng Kenntnesser iwwer déi reliéis Musek ze verdéiwen, ënner anerem iwwer déi vum Palestrina.

1859 gouf am Théâtre Lyrique seng Oper Faust, nom Drama vum Johann Wolfgang von Goethe, opgeféiert, an där d'Marguerite vum Faust verféiert gëtt, nodeem hien dem Däiwel seng Séil verkaaft hat. Wéinst der aussergewéinlecher Partitioun war de Succès grouss an am éischte Joer ware 70 Opféierungen.

1867, huet hien d'Oper Roméo et Juliette komponéiert, nom Stéck vum Shakespeare.

Wann de Gounod fir seng Opere berüümt gouf, dann huet hien awer och zwou Sinfonien an eng Petite symphonie fir zéng Blosinstrumenter (1885) geschriwwen, sou wéi och reliéis Musek, dorënner säi bekannten Ave Maria.

 Haaptwierker 
PeriodTitelRepresentatiounTypDetailerOperen1858Le Médecin malgré luiThéatre lyrique1859 FaustThéatre lyriqueOperonmëttelbar 200 Representatiounen, dunn nei opgefouert 1869 mat engem Balett (iwwer 500 Representatioune bis 1887)1860La ColombeBadeReprise an der Opéra comique am Joer 18661861Philémon et BaucisThéatre lyrique1862La Reine de SabaOper a véier Akten1864MireilleThéatre-lyriqueNo engem Gedicht vum Mistral1867Roméo et JulietteThéatre-lyriqueOper a fënnef AktenNo engen 100 Representatiounen, gouf d'Oper och an der belscher an éisträichescher Haaptstad opgefouert, wou se laang um Programm blouf.1872Les Deux ReinesSalle VentadourNo engem Drama vum Legouve1873Jeanne d'Arcà la GaîtéZeenemusek1877Cinq-MarsOpéra ComiqueOpéra1878PolyeucteOper1881Le Tribut de ZamoraOper a véier Akten1882La RédemptionBirminghamOratorio1851SaphoOper Reliéis, instrumental, sinfonesch a VocalmusekMass vun der Jeanne d'ArcMors et Vita (Oratorio pour soli, chœur et orchestre, gouf 1885 um Festival vu Birnimgham fir d'éischt opgeféiert)Patriotesch MusekLa statue de la Liberté, Kantat, déi zu New York opgefouert goufPetite symphonie, fir 9 BlosinstrumenterVill Melodië mat franséischem Text (z. B.: Sérénade de Hugo, Le soir nom Lamartine, Venise nom Musset)

 No him benannt
Fir un de Gounod z'erënnere gouf zu Bouneweg eng Strooss no him genannt.

 Literatur 
 Faust par Richard Leech, Cheryl Studer, José van Dam, Thomas Hampson et l'Orchestre du Capitole de Toulouse, dirigé par Michel Plasson
 Faust, dirigé par Henri Büsser, avec Mireille Berthon (Marguerite), César Vezzani (Faust), et Marcel Journet (Méphistophélès), Versioun vu 1931

 Um Spaweck 

 Säit charles-gounod.com
 Charles Gounod op musimem.com
 Charles Gounod op der Websäit musicologie.org

Kategorie:Gebuer 1818
Kategorie:Gestuerwen 1893
Kategorie:Franséisch Komponisten
Kategorie:Membere vun der Académie des beaux-arts (Frankräich)
Kategorie:Persounen, no deenen eng Struktur zu Lëtzebuerg genannt ass